ddrg/super_eurlex huggingface dataset:
29.

korostaa, että on lujitettava Euroopan unionia ja vahvistettava sen integraatiokykyä, joka on yksi Kööpenhaminan kriteereistä; muistuttaa, että vuonna 2003 annetun Thessalonikin julkilausuman mukaisesti kaikilla ehdokasmailla ja muilla mahdollisilla jäsenehdokkailla on mahdollisuus unionin jäsenyyteen, jos ne täyttävät Kööpenhaminan kriteerit, ja kannattaa jäsenyysneuvottelujen jatkamista; tukee tässä yhteydessä komission toimintamallia, jossa keskitytään jo laajentumisprosessin aikaisessa vaiheessa keskeisiin uudistuksiin oikeusvaltion, julkishallinnon ja talouden hallinnan alalla; muistuttaa, että jokaista valtiota arvioidaan sen omien ansioiden perusteella, ja katsoo, että kun ehdokasmaa on EU:n mielestä saavuttanut tyydyttävän yhdenmukaisuuden unionin säännöstön kanssa, liittymisneuvottelut on käynnistettävä tai niitä on jatkettava, koska tällä on ratkaiseva merkitys koko EU:n uskottavuuden säilyttämisen kannalta; painottaa, että ehdokasmaiden kanssa on tehtävä yhteistyötä ulkopolitiikan alalla, ja korostaa yhteisen ulko- ja turvallisuuspolitiikan noudattamisen merkitystä ehdokasmaissa;
—

ottaa huomioon 25. syyskuuta 2013 annetun komission tiedonannon ”Avoin koulutus: innovatiivisia opetus- ja oppimismahdollisuuksia kaikille uuden teknologian ja avointen oppimisresurssien avulla” (COM(2013)0654) sekä sen liitteenä olevan Euroopan uuden teknologian ja avointen oppimisresurssien avulla kaikille tarjottavien innovatiivisten opetus- ja oppimismahdollisuuksien analysointia ja selvitystä koskevan komission yksiköiden valmisteluasiakirjan ”Analysis and mapping of innovative teaching and learning for all through new Technologies and Open Educational Resources in Europe” (SWD(2013)0341),
22.

korostaa, etteivät poikkeukset kidutuksen ja julman, epäinhimillisen tai halventavan kohtelun tai rangaistuksen ehdottomasta kiellosta voi olla perusteltuja ja että valtioiden velvollisuutena on panna täytäntöön suojatoimet, joilla estetään kidutuksen ja väkivallan hyväksyminen, ja varmistaa vastuullisuus ja tehokkaiden oikeussuojakeinojen ja korjaavien menettelyjen saatavuus kaikkina aikoina ja myös kansalliseen turvallisuuteen liittyvien huolenaiheiden tai terrorismin torjuntatoimien yhteydessä; on huolissaan siitä, että jotkut valtiot antavat poliisin tehtäviä puolisotilaallisille ryhmille voidakseen laistaa kansainvälisiä velvoitteitaan; korostaa, että kielto koskee myös kidutuksen avulla saatujen tai todennäköisesti kidutukseen johtavien tietojen siirtämistä ja käyttöä; muistuttaa, että kidutuksen kielto on sitova kansainvälisen ihmisoikeuslainsäädännön ja kansainvälisen humanitaarisen oikeuden vaatimus, minkä vuoksi se on voimassa sekä rauhan että sodan aikana;
E.

toteaa, että Maailmanpankin ”Turn Down the Heat” -raportin mukaan nykyiset päästöennusteet johtavat kahden celsiusasteen lämpenemiseen 20–30 vuoden kuluessa ja neljän celsiusasteen lämpenemiseen vuoteen 2100 mennessä; toteaa, että YK:n pääsihteeri Ban Ki-moon on kutsunut valtioiden päämiehiä ilmastohuippukokoukseen syyskuussa 2014, jotta täydentäviin ilmastonmuutoksen torjumistoimiin voidaan sitoutua selkeästi;
M.

ottaa huomioon, että maaoikeuksien turvaamisen takaaminen naisille on tärkeää köyhyyden vähentämiseksi, koska naisilla on tärkeä tehtävä elintarvikkeiden tuottajina maaseutualueilla ja kaupunkien lähialueilla ja vastuu perheenjäsentensä ruokkimisesta; ottaa huomioon, että afrikkalaisista viljelijöistä 70 prosenttia on naisia, mutta he omistavat virallisesti vain 2 prosenttia maasta; ottaa huomioon, että tuoreissa Intiassa, Keniassa, Hondurasissa, Ghanassa, Nicaraguassa ja Nepalissa toteutettavissa ohjelmissa on havaittu, että naisten johtamissa kotitalouksissa on parempi elintarviketurva ja terveydenhuolto ja että niissä on keskitytty vahvemmin koulutukseen kuin miesten johtamissa kotitalouksissa;
—

ottaa huomioon unionin luettelot, jotka perustettiin 11. marraskuuta 2011 annetulla komission asetuksella (EU) N:o 1129/2011 Euroopan parlamentin ja neuvoston asetuksen (EY) N:o 1333/2008 liitteen II muuttamisesta vahvistamalla unionissa hyväksyttyjen elintarvikelisäaineiden luettelo (3) ja 11. marraskuuta 2011 annetulla komission asetuksella (EU) N:o 1130/2011 elintarvikelisäaineista annetun Euroopan parlamentin ja neuvoston asetuksen (EY) N:o 1333/2008 liitteen III muuttamisesta laatimalla unionissa elintarvikelisäaineissa, elintarvike-entsyymeissä, elintarvikearomeissa ja ravintoaineissa käytettäväksi hyväksyttyjen elintarvikelisäaineiden luettelo (4),
31.

on huolestunut siitä, että useimmat jäsenvaltiot yhä menettävät markkinaosuuksia maailmanlaajuisesti ja että niillä on suuri negatiivinen ulkomainen nettovarallisuusasema; pitää valitettavana, ettei muita tärkeitä piirteitä, joilla on voimakas vaikutus kilpailukykyyn, kuten yksikköpääomakustannuksia, ole vielä integroitu makrotaloudellisen epätasapainon tulostauluun, vaikka parlamentti on pyytänyt tätä toistuvasti;
51.

pitää myönteisenä, että maan 81 kaupunginjohtajasta neljä on nykyään naisia ja että myös naiskansanedustajien määrä on kasvanut, mikä on sukupuolikiintiön mukaista; pitää kuitenkin valitettavana, että naiset jättäytyvät usein vapaaehtoisesti poliittisen päätöksenteon ulkopuolelle; panee tyytyväisenä merkille työlainsäädäntöön tehdyt muutokset, joilla tehostetaan raskaana olevien ja hiljattain synnyttäneiden naisten oikeussuojaa, mutta on huolissaan naisten suuresta työttömyydestä; panee tyytyväisenä merkille sukupuolten tasa-arvostrategian mutta toteaa, että julkisoikeudelliset mekanismit sukupuolten tasa-arvon saavuttamiseksi eivät toimi vielä asianmukaisesti; kehottaa hallitusta parantamaan kyseisten mekanismien toimintaa ja lisäämään niiden henkilöstö- ja taloudellisia resursseja; kehottaa viranomaisia varmistamaan sukupuolinäkökulman huomioimisen kaikilla politiikanaloilla sekä lisäämään tukea ja toteuttamaan aloitteita tasa-arvoasioiden tekemiseksi tunnetuksi; pitää valitettavana, että tärkeitä muutoksia aborttilakiin hyväksyttiin parlamentissa nopeutetulla menettelyllä ilman laajempaa kansalaiskeskustelua;
—

ottaa huomioon komission Centre for European Policy Studies -keskukselta tilaaman 10. kesäkuuta 2013 annetun selvityksen ”Assessment of cumulative cost impact for the steel industry” (1),
—

ottaa huomioon 10. helmikuuta 2011 julkaistun sosiaalisen suojelun komitean raportin ”SPC Assessment of the social dimension of the Europe 2020 Strategy” (9),
—

ottaa huomioon hallinnolliseen rasitukseen liittyviä kysymyksiä käsittelevän riippumattomien sidosryhmien korkean tason ryhmän 15. marraskuuta 2011 antaman raportin ”Europe can do better: Report on the best practices in the Member States to implement EU legislation in the least burdensome way”,
15.

korostaa, että Georgian viranomaisten on pyrittävä saavuttamaan kansallinen sovinto; on huolissaan siitä, että useita edellistä hallitusta palvelleita virkamiehiä sekä eräitä nykyisen opposition edustajia vastaan on nostettu rikossyytteitä ja että he ovat vankeudessa tai tutkintavankeudessa; on huolestunut myös oikeusjärjestelmän mahdollisesta käytöstä taistelussa poliittisia vastustajia vastaan, mikä voisi vaarantaa Georgian EU:hun lähentymisen ja vesittää Georgian viranomaisten toimia demokraattisten uudistusten edistämiseksi; muistuttaa, että toimintakykyisen poliittisen opposition olemassaolo on keskeisen tärkeää Georgian tavoitteleman tasapainoisen ja kypsän poliittisen järjestelmän luomisen kannalta;
—

ottaa huomioon 25. lokakuuta 2011 annetun Euroopan parlamentin ja neuvoston asetuksen (EU) N:o 1169/2011 elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta,
1.

pitää myönteisenä assosiaatiosopimuksen allekirjoittamista, joka on vahva osoitus Moldovan kansan ja viranomaisten uudistustoimien ja tavoitteiden sekä viime aikoina saavutetun merkittävän edistyksen tunnustamisesta; pitää myönteisenä lisätukea, jota komissio on antanut ”enemmällä enemmän” -mekanismilla vuonna 2014 tunnustuksena tällaisesta myönteisestä kehityksestä keskeisillä aloilla; toteaa, että assosiaatiosopimuksen allekirjoittaminen on merkittävä edistysaskel EU:n ja Moldovan tasavallan suhteissa ja osoitus sitoutumisesta poliittisen liiton ja taloudellisen yhdentymisen edistämiseen; korostaa, että sen täysimääräinen täytäntöönpano on erittäin tärkeää; kehottaa näin ollen jäsenvaltioita ratifioimaan assosiaatiosopimuksen mahdollisimman nopeasti;
2.

tuomitsee jyrkästi lukuisat julmuudet, joihin IS on syyllistynyt erityisesti naisia kohtaan, kuten sieppaukset, raiskaukset ja muut seksuaalisen väkivallan muodot, orjuuttamisen sekä pakkoavioliitot ja pakkokäännytyksen, ja toteaa, että kyse on rikoksista ihmisyyttä vastaan; korostaa, että tällaisiin ihmisoikeusloukkauksiin ja kansainvälisen humanitaarisen oikeuden loukkauksiin syyllistyneet on saatettava vastuuseen teoistaan;
G.

ottaa huomioon, että mielipiteen-, vakaumuksen- ja uskonnonvapaus kuuluu yleismaailmallisiin ihmisoikeuksiin, joita on suojeltava kaikkialla ja jokaisen ihmisen kohdalla; ottaa huomioon, että Sudan on ratifioinut asiaankuuluvat YK:n ja Afrikan unionin yleissopimukset ja sillä on siten kansainvälinen velvoite suojella ja edistää uskonnon- tai vakaumuksenvapautta, mihin sisältyy oikeus siirtyä jonkin uskontokunnan tai vakaumuksen kannattajaksi, vaihtaa uskontoa tai vakaumusta tai hylätä se omasta vapaasta tahdosta;
—

ottaa huomioon komission suosituksen jäsenvaltioiden yhteisistä periaatteista sovellettaessa kieltokanteita ja kollektiivisia oikeussuojakeinoja, kun kyse on Euroopan unionin lainsäädännön nojalla myönnettyjen oikeuksien rikkomisesta (Commission Recommendation on common principles for injunctive and compensatory collective redress mechanisms in the Member States concerning violations of rights granted under Union Law) (C(2013)3539/3),
M.

ottaa huomioon, että keväällä 2012 annetusta Euroopan talousennusteesta ilmeni, että yritysten ja kuluttajien luottamus on heikentynyt, korkea työttömyys on rajoittanut yksityistä kulutusta ja viennin kasvu on vähentynyt vuodesta 2010 alkaen, minkä vuoksi BKT:n kasvu on tasoittunut vuosina 2011 ja 2012;
—

ottaa huomioon vuonna 2008 annetun Euroopan investointipankin (EIP) raportin ”Policy on preventing and deterring corruption, fraud, collusion, coercion, money laundering and the financing of terrorism in European Investment Bank activities” (”EIB Anti-Fraud Policy”),
28.

on samaa mieltä siitä, että rakenneuudistuksia ja julkisen talouden vakauttamista täydentävä EKP:n toiminta on edistänyt ratkaisevasti euroalueen vakautta; myöntää, että kyseisen toiminnan avulla vähennettiin joidenkin jäsenvaltioiden kestämättömän suuria rahoituskustannuksia velkapaperiohjelman avulla, tarjottiin valtionvelkamarkkinoille maksuvalmiutta koskeva varautumisjärjestelmä rahapoliittisten suorien kauppojen avulla, vältettiin pankkialan luhistuminen, autettiin pankkien ja valtioiden välisten yhteyksien katkaisemisessa, rajoitettiin valtionvelalla keinottelua ja vähennettiin tilapäisesti hintaeroja; katsoo kuitenkin, että kestävän kasvun puute ja korkea (ja edelleen kasvava) yksityisen ja julkisen velan taso monissa jäsenvaltioissa edellyttävät huolellisesti hallinnoitua lainarahoituksen vähentämisprosessia; on samaa mieltä komission kanssa siitä, että pankkialan terveydentilan parantamisen on säilyttävä yhtenä painopistealueista; pitää myönteisenä, että komissio on perustanut – parlamentille budjettikuripaketin liitteenä olevassa julistuksessa tekemänsä sitoumuksen mukaisesti – Gertrude Tumpel-Gugerellin johdolla toimivan korkean tason ryhmän, jotta voidaan syventää analyysia kansallisen velan liikkeeseenlaskun osittaisesta korvaamisesta yhteisellä liikkeeseenlaskulla lunastusrahaston ja euroalueen velkakirjojen muodossa ja arvioida tällaisen toimenpiteen hyvät ja huonot puolet; odottaa korkean tason ryhmän selvitystä;
—

ottaa huomioon palveludirektiivin taloudellisia vaikutuksia kartoittavan komission tutkimuksen ”The economic impact of the Services Directive: A first assessment following implementation” (Economic Papers No 456),
L.

ottaa huomioon, että tonnikalojen kalastuksen hallintaa varten on jo vakiintuneita alueellisia organisaatioita ja rakenteita, kuten Eteläisen Tyynenmeren alueellisen foorumin kalastusjärjestö (Pacific Islands Forum Fisheries Agency, FFA) ja Naurun sopimuksen osapuolten (Parties to the Nauru Agreement, PNA) alueellinen organisaatio;
—

ottaa huomioon puhemiehistön jäsenille laaditun muistion ”Resource-efficient full multilingualism in interpretation – implementation of the decision on the European Parliament’s budget 2012”,
27.

katsoo, että geostrategisesti Mustameri on yksi Euroopan unionin tärkeimmistä raja-alueista erityisesti sen energiavarmuuden ja energiatoimitusten monipuolistamisen takaamiseksi; toteaa, että alueella on keskipitkällä ja pitkällä aikavälillä suuri riskien mahdollisuus, koska sillä on strateginen asema tärkeänä tavaran ja energian kuljetusreittinä ja se sijaitsee lähellä epävakaita pitkittyneiden konfliktien alueita, kuten kiistanalaiset Abhasian ja Etelä-Ossetian alueet ja niihin liittyvä Venäjän ja Georgian konflikti; korostaa, että koska useiden EU:n jäsenvaltioiden energiaturvallisuus on erittäin riippuvaista Mustanmeren läheisyydessä ja läpi kulkevien kaasu- ja öljyreittien turvallisuudesta, EU:lla on strateginen kiinnostus estää pitkittyneiden alueellisten konfliktien paheneminen ja etsiä niihin kestäviä ratkaisuja; huomauttaa, että siksi EU:n on tarvittaessa mahdollisesti hyödynnettävä merivoimiaan;
25.

huomauttaa, että lentoyhtiöiden välinen kilpailu on kovaa halpalentoyhtiöiden vuoksi ja että Euroopan unionissa halpalentoyhtiöiden osuus lentoliikenteen tarjonnasta on 40 prosenttia; korostaa, että ILO:n yleissopimukset 87 ja 98 ratifioineessa jäsenvaltiossa kaikkien lentoyhtiöiden on noudatettava mainittuihin sopimuksiin sisältyviä yhdistymisvapautta koskevia perusoikeuksia ja kunnioitettava työntekijöiden edustusoikeutta ja työehtosopimuksia, ja että noudattamista on valvottava ja rikkomuksista on rangaistava;
—

ottaa huomioon YK:n ihmisoikeusneuvoston 5. heinäkuuta 2012 antaman päätöslauselman ”The promotion, protection and enjoyment of human rights on the Internet” (3), jossa tunnustetaan ihmisoikeuksien suojelun ja verkossa tapahtuvan tiedonkulun vapauden merkitys,
I.

ottaa huomioon, että unionin kansalaisilla on oikeus asettua ehdokkaaksi ja äänestää Euroopan parlamentin vaaleissa, vaikka he asuisivat jäsenvaltiossa, jonka kansalaisia he eivät ole;
30.

varmistetaan, että kaikilla edustustoilla on tarvittaessa turvallisuus- ja puolustuspoliittinen yhteyshenkilö, etenkin jos edustusto on keskellä poliittisesti epävakaata tai haurasta tilannetta tai jos kyseisen maan YTPP-operaatio tai -tehtävä on juuri päättynyt, jotta operatiivinen jatkuvuus ja asianmukainen poliittisen ympäristön seuranta voidaan varmistaa;
44.

pitää huolestuttavana sitä, että syrjintä on edelleen vakava ongelma; korostaa kaikkien henkilöiden tasa-arvon varmistamisen merkitystä etnisestä alkuperästä, sukupuolesta, iästä, uskonnosta, seksuaalisesta suuntautumisesta ja vammaisuudesta riippumatta; korostaa kaikkinaisen syrjinnän kokonaisvaltaisen torjuntastrategian tarvetta ja syrjinnän vastaisen lainsäädännön täydellisen täytäntöönpanon tarvetta; korostaa, että on tärkeää lisätä tietoisuutta siitä, mikä on syrjintää ja mitä oikeussuojakeinoja on olemassa;
C.

toteaa, että kriisi on paljastanut rakenteellisia heikkouksia joissakin EU:n talouksissa ja heikentää edelleen taloudellisen kasvun potentiaalia EU:ssa ja että kriisin vuoksi jäsenvaltioilla on edessään vaikea haaste, kun niiden on tasapainotettava talousarvioitaan ja samalla edistettävä talouskasvua ja työpaikkojen luomista;
B.

ottaa huomioon, että kansainvälisten ihmisoikeusjärjestöjen äskettäisten raporttien mukaan Vietnamissa 32 verkkotoisinajattelijaa on tuomittu ankariin vankeusrangaistuksiin tai he odottavat oikeudenkäyntiä, 14 demokratia-aktivistia on tuomittu yhteensä yli sadaksi vuodeksi vankilaan sananvapautta koskevan oikeutensa käyttämisestä, 22 rauhanomaisen ympäristöaktivistin ryhmä on tuomittu vankilaan ja tuomiot vaihtelevat kymmenestä vuodesta elinkautiseen ja että valtion omistaman sanomalehden toimittaja erotettiin, kun hän kirjoitti omaan verkkopäiväkirjaansa viestin, jossa arvosteltiin kommunistisen puolueen pääsihteeriä; ottaa huomioon, että poliisi häiritsee toistuvasti verkkotoisinajattelijoita, kuten Le Cong Cauta ja Huynh Ngoc Tuania, ja hyökkää heitä vastaan;
43.

katsoo, että eläkejärjestelmiä on edelleen uudistettava, jotta ne säilyvät riittävinä, kestävinä ja turvallisina, ja erityistä huomiota on kiinnitettävä sukupuolten välisten palkkaerojen ja siten myös eläke-erojen kaventamiseen; katsoo myös, että tulevien sukupolvien eläkkeiden tason on oltava ennakoitavissa; katsoo siksi, että on saatava aikaan enemmän yhtenäisyyttä todellisen eläkkeellesiirtymisiän, virallisen eläkeiän ja elinajanodotteen välille; kehottaa lakisääteistä eläkeikää nostaneita tai nostavia jäsenvaltioita kannustamaan ikääntyneitä töihin myöntämällä verotusta ja sosiaaliturvaa koskevia poikkeuksia;
106.

on sitä mieltä, että hiilestä irtautumisen kokonaistavoitteeseen pääsemiseksi on liikennepäästöjä vähennettävä huomattavasti, mikä merkitsee vaihtoehtoisten polttoaineiden edelleen kehittämistä, liikennevälineiden tehokkuuden parantamista sekä sähkönkulutuksen huomattavaa kasvua ja siten suuria investointeja sähköinfrastruktuuriin, verkkojen hallintaan ja energian varastointiin; huomauttaa, että infrastruktuurin elinkaari on pitkä, ja siksi toimiin on ryhdyttävä nopeasti kasvavien päästöjen kehityskulun katkaisemiseksi;
—

ottaa huomioon ILO:n raportin ”Labour in the Global South: Challenges and alternatives for workers”,
—

ottaa huomioon parlamentin kehitysyhteistyövaliokunnan pyytämän tutkimuksen geenivarojen teollis- ja tekijänoikeuksista ja köyhyyden torjunnasta (Intellectual Property Rights on genetic resources and the fight against poverty) vuodelta 2011,
f)

korostaa, että kyseessä on ensimmäinen alueiden välinen kattava kumppanuus, joka on seurausta EU:n selkeästä poliittisesta tahdosta; toteaa, että kumppanuus on merkittävä askel Keski-Amerikan yhdentymiselle ja ulottuu paljon pidemmälle kuin pelkät vapaakauppaa koskevat kysymykset;
2.

korostaa lisäarvoa, jota syntyy edustajakokouksen istuntojen järjestämisestä vuorotellen EU:n eri jäsenvaltioissa, ja on sitä mieltä, että tämän kierron on säilyttävä jatkossakin, kuten tapana on ollut vuodesta 2003 lähtien;
I.

ottaa huomioon, että useilla sosiaalisilla yrityksillä on vaikeuksia saada rahoitusta toimintansa laajentamiseksi ja että sen takia ne tarvitsevat erityistä niitä varten mukautettua tukea kuten sosiaalista pankkitoimintaa, riskinjakovälineitä, hyväntekeväisyysrahastoja tai (mikro)luottoja, etenkin kun on kyse mikroyrityksistä ja pk-yrityksistä; toteaa, että EU:n rakennerahastoilla ja ohjelmilla on tässä yhteydessä tärkeä tehtävä sosiaalisten yritysten, myös niiden, joiden investointi-intensiteetti on suuri, rahoituksen saannin helpottamiseksi;
1.

onnittelee Georgian kansaa tästä merkittävästä edistysaskeleesta, jonka se on ottanut vakiinnuttaakseen demokratian maassaan; panee tyytyväisenä merkille 1. lokakuuta 2012 järjestetyt demokraattiset parlamenttivaalit, jotka käytiin Etyjille ja Euroopan neuvostolle annettujen sitoumusten mukaisesti, vaikka tiettyihin ongelmiin on vielä puututtava; korostaa, että nämä vaalit edustavat tärkeää askelta kohti Georgian demokraattista kehitystä ja maan poliittista tulevaisuutta; panee tyytyväisenä merkille, että vallansiirto on Georgiassa tapahtunut ensimmäistä kertaa demokraattisten, vapaiden ja oikeudenmukaisten vaalien kautta;
L.

toteaa, että Valko-Venäjän kansalaisyhteiskunnan edustajien järjestelmällisestä ahdistelusta uutisoidaan jatkuvasti; huomauttaa, että äskettäin on pidätetty muitakin henkilöitä, kuten demokraattisen opposition aktivistit Aljaksandr Artsybašau, Pavel Vinahradau ja Sjarhei Kavalenka, toimittajat Aljaksandr Barazenka, Sjarhei Balai, Alina Radatšynskaja ja Ina Studzinskaja sekä Tell the Truth -liikkeen aktivistit Hanna Kurlovitš, Mih'ail Paškevitš, Aljaksandr Ulitsionak ja Sjarhei Vazniak;
—

ottaa huomioon komission yksiköiden valmisteluasiakirjat koheesiopolitiikan rahoitusvälineistä "Financial Instruments in Cohesion Policy" (SWD(2012)0036) ja rakenne- ja koheesiorahastojen yhteisen strategiakehyksen osatekijöistä "Elements for a Common Strategic Framework 2014 to 2020 - the European Regional Development Fund, the Cohesion Fund, the European Agricultural Fund for Rural Development and the European Maritime and Fisheries Fund" (SWD(2012)0061),
G.

ottaa huomioon, että jatkuvan vainon takia noin miljoona rohingyaa on vuosien mittaan paennut naapurivaltioihin; ottaa huomioon, että 300 000 ihmistä on paennut Bangladeshiin, jossa heidän pitkän aikavälin tilanteensa on selvittämättä, sillä Bangladeshin viranomaiset määräsivät äskettäin, että kansainvälisten humanitaaristen järjestöjen, jotka tarjoavat perusterveyspalveluja ja ruokaa rekisteröimättömille pakolaisille, sekä paikallisen väestön Coxin Bazarin alueella on lopetettava avustustoimet; ottaa huomioon, että tietojen mukaan viranomaiset ovat työntämässä rohingya-turvapaikanhakijoita takaisin Myanmariin;
20.

muistuttaa, että luovuus on keskeinen tekijä uudessa tietoon perustuvassa taloudessa; korostaa, että luova ala tarjoaa taloudelle vahvan ja kasvavan panoksen ja että sen osuus unionin BKT:sta on 4,5 prosentin ja se on luonut 8,5 miljoonaa työpaikkaa;
C.

toteaa, että koska maiden välillä ei ole sopimusta siirtymäkauden taloudellisista järjestelyistä eikä muun muassa öljyn käytöstä, Sudanin hallitus on ottanut haltuunsa etelän öljyvarat ja Etelä-Sudan on päättänyt pysäyttää öljyntuotannon, mikä on vaikuttanut nykyiseen kriisiin merkittävästi;
16.

kehottaa komissiota ottamaan seuraavat näkökohdat huomioon, kun lääkinnällisiä laitteita koskevaa lainsäädäntöä pian tarkistetaan: vaarallisia lääkinnällisiä laitteita varten tarvitaan myyntilupahakemus, joka on vaatimuksiltaan vastaava tai samankaltainen kuin lääkkeiden myyntilupahakemus; yllätystarkastukset on tehtävä pakollisiksi, implantoitujen lääkinnällisten laitteiden jäljitettävyyttä on parannettava ja jäsenvaltioiden välistä koordinointia on lisättävä tapauksissa, joissa on ilmoitettava ja varoitettava lääkinnällisten laitteiden aiheuttamista vakavista sivuvaikutuksista tai vahingoista; ilmoitettujen laitosten valvontaa on tehostettava ja markkinoilla olevien tuotteiden testausta pistokokein on lisättävä;
—

ottaa huomioon teollisuuslaitosten aiheuttaman ilman pilaantumisen kustannuksia käsittelevän Euroopan ympäristökeskuksen teknisen raportin N:o 15/2011 "Revealing the costs of air pollution from industrial facilities in Europe",
N.

ottaa huomioon, että Afrikan sarvea ja erityisesti Somaliaa on vaivannut kuivuuden aiheuttama ankara nälänhätä, joka on johtanut vakavaan humanitaariseen kriisiin, josta kärsii yli 12 miljoonaa ihmistä alueella ja yli 7,5 miljoonaa ihmistä Somaliassa; ottaa huomioon, että nälänhädässä on menehtynyt monia ihmisiä, erityisesti lapsia, ja se on myös johtanut suuriin pakolaisvirtoihin naapurimaihin Keniaan ja Etiopiaan; ottaa huomioon, että Euroopan komissio on lisännyt myöntämänsä humanitaarisen avun määrää 9 miljoonasta eurosta vuonna 2008 46 miljoonaan euroon vuonna 2009, mutta se on sittemmin vähentänyt avun määrää vain 35 miljoonaan euroon vuonna 2010 ja 30 miljoonaan euroon vuonna 2011; ottaa huomioon, että komissio tarkisti myöntämänsä humanitaarisen avun määrää 77 miljoonaan euroon vasta kesän 2011 erittäin pahan kuivuuden jälkeen;
—

ottaa huomioon vuonna 1948 annetun ihmisen oikeuksia ja velvollisuuksia koskevan amerikkalaisen julistuksen (American Declaration of the Rights and Duties of Man), josta Amerikan valtioiden ihmisoikeusjärjestelmän (IAHRS) virallisesti katsotaan alkavan, ja Amerikan valtioiden järjestön (OAS) vuonna 1959 perustaman Amerikan valtioiden ihmisoikeustoimikunnan, jossa Venezuela on ollut jäsenenä vuodesta 1977 sekä Amerikan valtioiden ihmisoikeustoimikunnan virallisen perustamisen 1979,